Valdemarsro https://www.valdemarsro.dk/wp-content/themes/valdemarsro16/assets/img/header-logo.png Ann-Christine Hellerup Brandt https://www.valdemarsro.dk/snacks-med-edamamebonner-med-wasabi/
Jeg er fuldstændig vild med de fine grønne bønner, og nyder jævnligt edamamebønner helt enkelt serveret, bare med salt og citron. For noget tid siden, så jeg et billede af disse edamame bønner med parmesan på en amerikansk blog – og jeg beklager, men jeg kan simpelthen ikke huske hvilken blog. Jeg lavede min egen version, og det er i øvrigt sådan jeg stort set altid laver mad. Jeg kan simpelthen ikke holde mig til en opskrift. Jeg bliver særligt inspireret af billeder, samtaler om mad eller fx et menukort og så ‘smager’ jeg i tankerne, hvordan det kan laves særlig godt, og hvad der skal til af råvarer og smagsgivere.
I får her min opskrift på edamame wasabi snack. De er gode og perfekte til en kold øl efter en lang arbejdsuge – måske mens man venter på at grillen skal blive varm …
Opskrift på edamamebønner
1 pose frosne edamanebønner med bælg
Tø edanamebønnerne op i koldt vand og bælg alle bønnerne. Dup dem med køkkenrulle og kom dem i et ovnfast fad med bagepapir. Vend dem grundigt i olivenolie. Bland mel, wasabipulver, parmesan, cayennepeber, salt og peber og drys det over bønnerne. Sørg for at de bliver vendt godt rundt i blandingen.
Bag i en 220 grader varm ovn varmluft i 25-35 minutter. Rør rundt i bønnerne undervejs. På billedet kan I måske skimte laksesushi rullerne i baggrunden – wasabibønnerne er glimrende som snacktilbehør til sushi wannabe rullerne…
Aftensmads tilbehør Alle Opskrifter Asiatisk Snacks
3. juni 2013 kl. 09:52
Hej og velkommen tilbage :)
Hvor køber du wasabipulver henne, det lyder dælme godt og skal prøves.
Håber i alle har haft en god ferie.
3. juni 2013 kl. 20:32
Det kan du tro at vi har, det var så dejligt!
Jeg har denne gang købt det i Salling, men har også købt det her: http://www.netspiren.dk/pi/Wasabi-pulver-25-gram-17042-614.aspx
Nøj, ja så er der lige en ting mere familien skal stå model til, jeg glæder mig til at smage. Men ja hvor køber du wasabi pulver?
3. juni 2013 kl. 20:33
Jeg elsker wasabipulver og du kan fx købe det her: http://www.netspiren.dk/pi/Wasabi-pulver-25-gram-17042-614.aspx – eller i Salling, hvor jeg øbte det sidste gang.
Det lyder lækkert – jeg laver i øvrigt mad på samme måde som dig – smager på det inde i hovedet (det feder heller ikke :D) og laver egen version. Det er en opskrift, der virker. Mon ikke man kan lave noget tilsvarende med friske hestebønner, når de nu en gang bliver modne? Lige nu er planterne kun 15 cm høje :-)
Jeg har i øvrigt lige købt Wasabi pulver i Bazar Vest – i Kilic forretningen i de sædvanlige grønne poser med alskens krydder.
God mandag og vh/Karen
Det er også en dejlig måde at lave mad på – jeg prøver at lære mine børn det samme.
Uhm, jo hestebønner kan også være godt! Tak for tippet med wasabipulveret, jeg må lige holde øje med det næste gang jeg er i Bazar Vest.
Har endelig fået fat i wasabi pulver. Er dog meget i tvivl om hvordan det skal bruges, skal det røres ud i varmt vand? Vil så gerne prøve dine lakseruller med wasabi, hvor meget pulver bruger du til disse?
Rigtig flot blog du har, dejligt med ny inspiration.
I denne opskrift røres det ikke ud men blandes bare med resten af ingredienserne.
Til lakserullerne rører jeg det ud i cremecheese, det er svært at sige hvor meget du skal bruge – da det er meget smag og behag. Jeg kan godt lide dem stærke og bruger 1 1/2-2 tsk til lakserullerne. Når jeg bruger wasabipulveret til sushi og skal have den cremede wasabi, så rører jeg blot en smule koldt vand i. Kun lidt, da det skal være en tyk pasta.
3. juni 2013 kl. 13:20
Det ser lækkert ud og skal da bestemt prøves herhjemme! Jeg plejer at købe edamame eller soyabønner uden “skræl” i Irma eller Rema1000, så er det hurtigt lige at bruge bønnerne i salat og wokretter.
Der åbner vist snart en Rema1000 tæt på hvor vi bor, så må jeg lige holde øje med om de har dem. Jeg købte dem uden bælg i vores asiatiske købmand da vi boede på Østerbro.
Prøv med miso – det er også godt. Tak for inspirationen.
God ide, det skal prøves :)
Hvor ser de lækre ud. Elsker edamame, parmasan og wasabi. Mums og sikke let det er at lave. Tak for tippet
11. juni 2013 kl. 18:45
Yum hvor lyder det bare lækkert, jeg er også storforbruger af edamamebønner med salt og citron (jeg køber dem dog for det meste bælgede) men skal da helt sikkert prøve denne variant af meget snart :-)
Edamamebønner er virkelig også bare godt! :)
3. april 2018 kl. 16:58
Nu er jeg endelig i gang med at prøve opskriften, men næsten allerede efter 10 minutter, bliver marinaden helt brun på bønnerne. Andre der er uheldige?